  Туспуктэм: vk.com (Александр Бречалов) Наталия Сильвестрова Удмуртиын валэс юосты но тысёпуртэсо будэтосъёсты кизёнэз йылпумъязы. Туэ соос улэ 292 сюрс гертар музъемъёсты висъязы, со, кылем арен ӵошатыса, 3 сюрс гектарлы тросгес, ивортӥз элькунлэн тӧроез Александр Бречалов «ВКонтакте» мерлыко вотэсысь бамаз. Тужгес но трос валэс юос Можга но Алнаш ёросъёсын кизизы – быдэн 26 сюрс гектар. Картофка мерттон но йылпумъяське ни – 5,5 сюрс гектар пала. Али гурт возёсъёс но фермеръёс пудо сиён будэтосъёсты кизё но бакча емышъёсты – кешыр, кубиста, гордкушман, сугон, чеснок – мертто. Удмуртиын бакча сиёнлэсь 75 процентсэ дышем сямен Можга, Пичи Пурга но Вотка ёросъёсысь возёсъёс будэто. Тодэ вайытом, грантъёсъя вожвылъяськонын Удмуртиысь фермер возёсъёс но гурт кооперативъёс 115 миллион манет пала утӥзы. Тегъёс: кизён гуртвозёс Удмуртия  